**Cine?**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cine?

...

Din somnul fără vise, cin-m-a trezit oare,

În timpul efemer cine m-a închis,

Să fiu treaz într-o viață ce curge ca un vis,

Ca firul vieții fie-mi cumplită închisoare,

Cine mi-a decis?

...

De ce mi-e veșnicia dintr-o dată ruptă,

Când îmi este somnul eternă alinare,

A mea vremelnicie, cui folosește oare,

Din seva vieții mele cine se înfruptă,

Fără încetare?

...

Mă legăna neantul, nimicul mă-nvelea,

Cui i-a venit ideea să mă arunce-n viață,

Să-mi fie viața umbră, dizolvare-n ceață,

Cin-m-a trezit la viață, morții să mă dea,

Cu priviri de gheață?